สำหรับร้านนี้นั้นอยู่ติดกับไอศกรีมนัฐพรครับ ในสามแพร่งนี่แหละครับ เดินผ่านด้วยความบังเอิญ จนต้องอุทานมาว่านี่มันสามแพร่งอะไรเนี่ย รวมร้านดังเก่าแก่ไว้ได้เยอะสุดๆ มาวันเดียวก็กินไม่หมด 

ยิ่งเห็นป้ายหน้าร้านนั้นยิ่งอยากลอง แต่อิ่มสุดๆ เลยซื้อกลับบ้านแทนครับ

เนื่องจากผมเป็นคนชอบสตูลิ้นเป็นชีวิตจิตใจแต่เดี๋ยวนี้มันหาอร่อยยากเหลือเกิน โดยเฉพาะสไตล์พ่อครัวไหหลำทำครับ ซึ่งร้านที่ผมว่าอร่อยที่สุดในใจผมปิดไปแล้วก็ไม่เคยเจอร้านไหนผ่านอีกเลย เห็นว่างร้านนี้มีแถมมีเอ็นกับเนื้อมาด้วย ก็ไม่รีรอที่จะสั่งกลับบ้านไปลองครับ

หลังจากอุ่นเสร็จควันหอมๆของกลิ่นเครื่องยาจีนก็ลอยเข้ามา ได้กลิ่นแบบเก่าๆ โอ้ว! นี่มันต้องไม่ธรรมดาแน่ๆ ครับ...ถึงแม้รสชาติจะออกไปทางจีนๆจนผมว่ามันคล้ายน้ำแดงมากกว่าสตูนะ แต่ความนุ่มของเนื้อนั้นเยี่ยมมาก ตุ๋นจนยาจีนเข้าเนื้อเลยทีเดียว ทานกับข้าวเปล่าถึงแม้ไม่หิวก็ยังหมดชามครับ 

นอกจากนั้นร้านนี้ยังมีแกงแขกแบบจีนที่หาได้ยากอีก ข้าวหมูแดงจากที่เห็นก็ใช่ย่อยเช่นกัน หากมีโอกาสจะกลับไปลองแน่นอนครับ

อ่อมีปอเปียะสดปูด้วยครับ